《武夷鼓楼岩》
宋代·叶梦鼎

鼓楼岩下鼓楼开，举世邯郸梦未回。
安得老兽教唤起，万人醒眼上山来。

作者简介：台州宁海人，字镇之，号西涧。以太学上舍试两优入仕。授信州军事推官。理宗淳祐间累官直秘阁、江西提举常平兼知吉州，节制悍将，置社仓、义仓，平反李义山受赃之冤。度宗咸淳间拜右丞相兼枢密使，以与贾似道不合，引疾辞归。端宗即位于闽，召为少师，因道阻不能赴，恸哭而还。卒年八十。